khistorydata/jeongjo-sjw-relations huggingface dataset:
정조 14년
以全羅監司尹蓍東啓本罪人千世挺康津縣到配事傳于李祖承曰赦令纔過還送本道令道伯各別懲治事分付
정조 14년
以假注書望筒傳于李晩秀曰前注書金履載仍察
정조 14년
以執義林道浩持平柳師模司諫柳雲羽正言張至冕牌不進罷職傳旨傳于洪義榮曰只推
정조 14년
以校理李普天修撰李錫夏牌不進罷職傳旨傳于李晩秀曰只推
정조 14년
李晩秀以弘文館言啓曰校理李普天修撰李鍚夏旣有只推之命竝卽牌招察任何如傳曰允
정조 14년
柳戇以吏曹言啓曰因順天幼學趙亨溥上言回啓問于大臣草記批旨內本曹若未詳其事實詳問追後指一草記事命下矣廣求當時事蹟細加考閱則故統制使趙爾重作故於壬寅之前而及當誣獄之起其子洽被拿受刑而其父爾重曾任平兵時事發於鞫招因臺啓追奪官爵矣及至乙巳誣獄冤死諸人伸雪之時爾重亦得復官其後諸臣皆蒙貤贈之恩而爾重則獨漏者蓋以諸臣則實有死事之忠而爾重則初無被禍之事故伸雪之典止於復官而褒恤之恩不竝諸臣者當時處分似出區別之意到今年久之後其孫混稱辛壬死事更請爵諡而從古追奪之人昭雪復官乃是恩典更加易名未聞已例況視死事之人宜有差等恩諡體重恐未可輕議至於趙洽則當初被逮雖因誣獄末乃獄中告變延禍諸人因此得以免死發配畢竟物故於配所則初無冤死之事亦無可奬之節褒贈一事尤無可論竝置之何如傳曰允
정조 14년
吏曹啓目粘連是白有亦觀此承政院注書李海隣上疏則以爲臣父敏采方爲右承旨矣堂郞之間自當應避特許遞改亦爲白有臥乎所相避之法在下當遞注書李海隣依例改差何如啓依允
정조 14년
禁府啓目抄啓文臣沈能迪金履喬朴崙壽等原情云云金履喬朴崙壽等段傳旨內辭緣泛稱遲晩所當請刑是白乎矣曾經侍從勿爲請刑載在大典通編竝只議處爲白乎旀沈能迪段傳旨內辭緣泛稱遲晩刑推得情何如判付啓朴崙壽段聞有親病卽爲放送爲旀沈能迪金履喬等段向以不勤誦讀或滯囚多日或降職許久若有一分嚴畏之心伊後初行之課講又如是屢次居不乎如許不率敎之習豈非所謂難化者流乎議處與照律非朝家更煩辭敎者卿等以此知悉爲良如敎
정조 14년
庚戌十月二十三日辰時上御重熙堂右副承旨入侍時右副承旨洪義榮假注書鄭尙愚記事官洪樂游徐有聞以次進伏訖上曰咨文幾許書之云耶義榮曰未及聞之矣上曰封褁明日當爲之咨文今日精寫待令事承旨出去分付可也仍命退承史以次退出
정조 14년
行都承旨柳戇坐行左承旨李祖承坐右承旨李敏采坐左副承旨李晩秀坐直右副承旨洪義榮坐直同副承旨鄭益祚坐注書二員未差假注書金履載仕鄭尙愚仕直事變假注書李鼎牧在外
정조 14년
鄭益祚啓曰大司憲洪檢執義林道浩掌令申光祜持平李東植柳師模牌招啓辭未下掌令宋景煥在外監察茶時之意敢啓傳曰知道
정조 14년
以校理李普天修撰李錫夏牌不進罷職傳旨傳于鄭益祚曰只推
정조 14년
李允行改差代以李鼎牧爲事變假注書
정조 14년
洪義榮以備邊司言啓曰今此添入句語表咨文追付時齎表官當爲定送依已例使訓鍊正馳傳使行之意分付何如傳曰允齎表官之連爲下去廚傳之弊亦不可不念檢書官朴齊家以使行隨往事今日發程仍以軍器正淸銜齎送事分付可也
정조 14년
庚戌十月二十四日辰時上御重熙堂左副承旨入侍時左副承旨李晩秀假注書鄭尙愚記事官洪樂游徐有聞以次進伏訖上命讀公事書判付訖命書榻敎曰右副承旨入侍賤臣承命出傳右副承旨洪義榮進伏訖上曰封褁今日當爲之物種各別申飭備待可也仍命退承史以次退出
정조 14년
庚戌十月二十四日申時上御重熙堂左副承旨入侍時左副承旨李晩秀假注書鄭尙愚記事官洪樂游徐有聞一提學鄭民始待敎沈象奎以次進伏訖上取覽咨文訖命晩秀曰咨文出送于政院使之封褁可也命象奎曰奏文與物目單子詳細謄于日省錄可也仍命退諸臣以次退出
정조 14년
行都承旨柳戇坐行左承旨李祖承坐右承旨李敏采坐直左副承旨徐郁修未肅拜右副承旨李晩秀坐同副承旨鄭益祚坐直注書李海隣未肅拜一員未差假注書鄭尙愚仕直事變假注書尹行直未仕進
정조 14년
李晩秀啓曰備邊司郞廳來言今日賓廳日次而國忌齋戒相値不得來會云矣敢啓傳曰知道
정조 14년
傳于李晩秀曰左承旨入侍
정조 14년
李鼎牧在外代以洪秀晩爲事變假注書
정조 14년
洪秀晩有頉代以南惠寬爲事變假注書
정조 14년
南惠寬在外代以尹行直爲事變假注書
정조 14년
吏批有政判書洪良浩參判閔鍾顯進參議未差行都承旨柳戇進以徐郁修爲承旨李義鳳爲副修撰金夢華爲右尹金熙成爲宗簿主簿崔吉憲爲長水縣監李海隣爲注書
정조 14년
兵批判書金文淳進參判洪文泳參議金履正病參知柳文養入直進右承旨李敏采進以李義行爲副摠管金就明爲五衛將李宜弘爲守門將副護軍曺允德副司直崔夢嵒洪義榮竝單付
정조 14년
傳于鄭益祚曰摠戎使推考
정조 14년
傳于鄭益祚曰使京廳酬勞則鄕千摠云云何也摠戎使從重推考
정조 14년
傳于鄭益祚曰摠戎使越俸一等
정조 14년
慶尙監司狀啓薦新生靑魚限內不得封進惶恐待罪事傳于李晩秀曰勿待罪事回諭
정조 14년
庚戌十月二十五日巳時上御重熙堂左承旨入侍時行左承旨李祖承假注書鄭尙愚記事官洪樂游徐有聞以次進伏訖上命書傳敎曰大臣欲往果川云右副承旨許遞上曰一提學左副承旨入侍賤臣承命出傳一提學鄭民始左副承旨李晩秀進伏訖民始曰向來兩魚所復戶米變通時以葦魚所所納通津米移給蘇魚所其代則以惠廳江倉米給代矣今聞如是去來之際不無弊端若以通津米仍給葦魚所而蘇魚所則以米代錢出給則兩所皆當無弊云在魚所可以除弊在公費別無所損依此擧行之意知委惠廳何如上曰依爲之出擧條仍命退諸臣以次退出
정조 14년
庚戌十月二十五日申時上御重熙堂兵曹判書入侍時右承旨李敏采假注書鄭尙愚記事官洪樂游徐有聞兵曹判書金文淳以次進伏訖上敎文淳曰久勤邊將事將何以爲之乎古群山則守令爲管下云然否文淳曰未得詳知而虞候若監操則似無掣礙矣上曰萬戶一窠渠輩亦當願之耶文淳曰然矣上曰遞付窠則終有所可矜卿須商量從速草記可也上曰單付追榮事左相已出擧條矣今則吏兵曹吏將不得下去矣文淳曰臣更聞則敎旨所寫紙地非渠輩之措備自各其追榮家上來云矣上曰當初予意亦以下吏之下往爲弊故敎旨都封下送于監營實出於此也上曰士族之區別似難處矣文淳曰然矣名雖士族嶺南與關西有異此則銓堂勢當考其門閥議其可否區別之外無他道而旣有大臣擧條不必更出擧條單付時草記爲之似好矣上曰然矣仍命退諸臣以次退出
정조 14년
行都承旨柳戇坐行左承旨李祖承坐右承旨李敏采坐左副承旨徐郁修坐直右副承旨李晩秀坐直同副承旨鄭益祚坐注書李海隣未肅拜一員未差假注書鄭尙愚仕直事變假注書朴鍾淳仕
정조 14년
傳于李敏采曰書狀官入侍
정조 14년
傳于李晩秀曰禮房承旨入侍
정조 14년
以原春監司尹師國啓本安峽等邑老人有頉及添入者開坐事傳于徐郁修曰口傳下批
정조 14년
傳于鄭益祚曰日寒如此時囚中沈能迪金履喬外竝先放送後草記
정조 14년
以李東榮囚單子傳于徐郁修曰以草記考律勘放
정조 14년
尹行直有頉代以朴鍾淳爲事變假注書
정조 14년
柳戇啓曰假注書鄭尙愚身病猝重勢難察任今姑改差何如傳曰允
정조 14년
鄭尙愚改差代以趙台榮爲假注書
정조 14년
李晩秀以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 14년
徐郁修以禁衛營言啓曰來十一月當一番前部左司屬黃海道五哨軍兵逢點實數六百五十二名已爲點閱整齊來十一月初一日與內外各處入直將官軍兵等依例替代後舊軍放送之意敢啓傳曰知道
정조 14년
徐郁修以禁衛營言啓曰來辛亥正月當二番前部中司屬黃海道五哨軍兵來十二月二十五日京中逢點依例準二朔立番之意本道監兵使處預爲知委何如傳曰允
정조 14년
徐郁修以御營廳言啓曰本廳來十一月十二月兩朔應立前部後司屬慶尙右道五哨軍兵六百五十二名已爲逢點整齊矣十一月初一日與右司軍兵替代立番後舊軍放送之意敢啓傳曰知道
정조 14년
徐郁修以御營廳言啓曰本廳來辛亥正月二月兩朔應立左部前司屬慶尙右道五哨軍兵庚戌十二月二十五日京中逢點來正月初一日與前部後司軍兵當爲替代立番趁期調送事本道監兵使處依前知委之意敢啓傳曰知道
정조 14년
庚戌十月二十六日巳時上御誠正閣書狀官入侍時同副承旨鄭益祚假注書鄭尙愚記事官洪樂游徐有聞書狀官李百亨以次進伏訖上命書榻敎曰右承旨入侍賤臣承命出傳右承旨李敏采進伏訖上敎百亨曰遠路來往而顔貌猶勝矣百亨曰入柵時聞國有大慶上下相賀歡忭度日故行路雖間關而頓忘原隰之勞矣上曰皇帝之引見幾次乎百亨曰進前則三次而其外引見無日無之矣上曰以玉盃斟法醞賜正副使時爾亦見之否百亨曰臣則在中階耳上曰路經蒙古云其人物與滿人何如百亨曰大體與彼人一般而家舍無異上直幕多有露宿者而無頉其堅强猶勝於滿人矣上曰紋緞果不出來耶百亨曰禁條紋緞則無一出來耳上曰後市撤罷物情何如百亨曰灣府多有應下專以後市聊賴彼人亦有所賣買故自有利益之事矣今則皆失此云矣上曰到今復設亦有銷刻之嫌矣百亨曰聖敎誠然矣仍命退諸臣以次退出
정조 14년
庚戌十月二十六日午時上御重熙堂禮房承旨入侍時右副承旨李晩秀假注書鄭尙愚記事官洪樂游徐有聞以次進伏訖上命晩秀書故奉朝賀趙暾致祭祭文訖上曰新選抄啓文臣皆已來待乎晩秀曰尹行直一人外皆齊會云矣上曰尹行直何故不入來云耶晩秀曰聞有拘忌云矣上命書文章洞天記題訖敎晩秀曰抄啓文臣皆令來待閤外筵退後宣示此題依頃日例使之分坐製進可也上曰書狀聞見錄見之乎晩秀曰俄者暫見而似草率矣臣於槐院考見則書狀聞見錄古則皆以渡灣後日記書呈矣上曰此聞見錄還爲出給使之遵古例修整以入此後書狀聞見錄依此爲之事分付可也上曰承旨今日自外仕進乎晩秀曰然矣上曰今曉聞有紅光云或見之否晩秀曰臣於仕進時果見瑞氣燭天上下照耀橫亘於禁林近處初疑火光諦視則乃是瑞氣而幾至天明尙有餘光非獨臣一人見之而已仕進諸承宣及下隷亦皆見而異之矣上曰予則未及見之而聞初起於此堂庭畔松樹下迤亘於星鳥門云矣仍命退承史以次退出
정조 14년
庚戌十月二十六日未時上御重熙堂禮房承旨入侍時右副承旨李晩秀假注書鄭尙愚記事官洪樂游徐有聞一提學鄭民始以次進伏訖民始曰前檢校直閣尹行任有仍任檢校之命而方在罷散中何以爲之乎上曰敍用可也出擧條命書榻敎曰前承旨尹行任敍用仍命退諸臣以次退出
정조 14년
行都承旨柳戇病行左承旨李祖承坐直右承旨李敏采坐左副承旨徐郁修坐右副承旨李晩秀坐同副承旨鄭益祚坐直注書李海隣未肅拜一員未差假注書趙台榮仕直事變假注書朴鍾淳仕
정조 14년
鄭益祚啓曰合辭方張之時兩司無詣臺之員事甚未安除在外未署經外未肅拜呈告人員竝卽牌招何如傳曰允
정조 14년
李祖承啓曰來初一日輪對日次矣敢稟傳曰爲之
정조 14년
鄭益祚啓曰御營大將李漢豐明日以本營習陣出去矣兼帶右邊捕盜大將命召及大將牌傳令牌何以爲之敢稟傳曰仍佩往來
정조 14년
以大司諫尹行元司諫柳雲羽正言張至冕執義林道浩掌令申光祜持平李東植柳師模牌不進罷職傳旨傳于李敏采曰只推
정조 14년
鄭益祚啓曰大司憲洪檢執義林道浩掌令申光祜持平李東植柳師模牌不進掌令宋景煥在外監察茶時之意敢啓傳曰知道
정조 14년
傳于鄭益祚曰宣傳官試講今日爲之
정조 14년
鄭益祚啓曰禁府都事來言時囚罪人李東榮以草記考律勘放事命下而判義禁尹東暹再度呈辭入啓次堂例不得擧行云何以爲之敢稟傳曰令次堂擧行
정조 14년
鄭益祚以兵曹言啓曰同知中樞府事金慶龍下鄕旣久上來無期云僉知中樞府事周命新身病猝重勢難供職呈狀乞遞西樞雖是閑局不可一向虛帶竝今姑改差何如傳曰允
정조 14년
鄭益祚以弘文館言啓曰校理李普天修撰李鍚夏旣有只推之命與新除授副修撰李義鳳一體牌招察任何如傳曰允
정조 14년
李敏采以戶曹言啓曰卽接廣興倉所報則判府事兪彦鎬自七月至十月合四朔祿俸終不領受十一月朔祿牌亦不出給云何以爲之敢啓傳曰更令倉官輸送
정조 14년
徐郁修以義禁府言啓曰日寒如此時囚中沈能迪金履喬外竝先放送後草記事命下矣時囚罪人李源亨金寅燮等竝卽放送之意敢啓傳曰知道
정조 14년
鄭益祚以義禁府言啓曰時囚罪人李東榮以草記考律勘放事命下矣李東榮原春監司尹師國狀啓內還穀事體何等重大而蔚珍前縣令李東榮之不有朝令以二百六十七石零穀之未捧者謂以已捧磨勘於會案成出仍分文書者究厥所犯誠爲駭然其罪狀令攸司稟處罪取考律文則大典通編倉庫條有曰反作守令徒三年定配又五年禁錮推斷條有曰犯私罪杖一百以上之罪告身盡行追奪矣李東榮告身盡行追奪又五年禁錮忠淸道淸安縣時化驛徒三年定配而以狀啓內辭意具罪目依例發遣府羅將押送配所何如傳曰允如有功議各減一等定配則赦令纔過收贖可也
정조 14년
行都承旨柳戇坐行左承旨李祖承坐右承旨李敏采坐左副承旨徐郁修坐直右副承旨李晩秀坐直同副承旨鄭益祚坐注書李海隣未肅拜一員未差假注書趙台榮仕直事變假注書朴鍾淳仕
정조 14년
鄭益祚啓曰大司憲洪檢執義林道浩掌令申光祜宋景煥持平李東植柳師模牌招啓辭未下監察茶時之意敢啓傳曰知道
정조 14년
徐郁修啓曰禁衛營將官來言今日本營軍兵日次私習云矣敢啓傳曰知道
정조 14년
傳于李晩秀曰禮房承旨同副承旨入侍
정조 14년
傳于李晩秀曰左議政入侍
정조 14년
柳戇啓曰左議政蔡濟恭戶曹判書鄭民始兵曹判書金文淳尙衣提調鄭昌順依下敎來待矣傳曰入侍
정조 14년
傳于徐郁修曰左副承旨入侍
정조 14년
以守禦使鄭昌順狀啓馬兵試取事傳于徐郁修曰再明日爲之事回諭
정조 14년
以黃海監司李時秀狀啓海溢民人之見漏於還布蕩減者當納還穀限折半停退事傳于徐郁修曰依狀請施行事回諭
정조 14년
有政吏批判書洪良浩參判閔鍾顯參議曺允大進右承旨李敏采進以李命植爲判義禁金履中爲光陵令孟至大申耆尹東晩洪義榮爲分承旨李謙煥洪秉聖爲分兵曹參議尹履相尹弼秉爲分兵曹參知尹悌東鄭晩錫南涑宋俊載爲分兵曹佐郞徐浩修洪檍爲分內局提調李義駿爲瑞山郡守兼掌令李百亨書狀官減下
정조 14년
兵批判書金文淳進參判李度默參議金履正病參知趙雲紀入直進左副承旨徐郁修進以閔鍾顯金光默洪明浩李度默爲分副摠管尹壽民南熙鄭時采許濈爲分都摠都事康晉三爲僉知
정조 14년
以徐有榘鄭尙愚爲分假注書
정조 14년
傳于李晩秀曰戶兵換房
정조 14년
李晩秀以禮曹言啓曰來十一月初六日王大妃殿中宮殿詣毓祥宮時陪從百官參考前例則各司一員有堂上衙門堂郞各一員宗親每品各二員承旨史官各二員磨鍊矣今亦依此擧行何如傳曰允
정조 14년
李祖承以兵曹言啓曰來十一月初五日大駕詣毓祥宮齋宿初六日冬享祭親行後詣光化門外大次王大妃殿詣毓祥宮時祗迎還詣毓祥宮禮畢後還宮時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬軍五哨禁軍三番隨駕禁御兩營留陣可也
정조 14년
李祖承以兵曹言啓曰來十一月初六日大駕自毓祥宮由神武門詣光化門外大次時神武門石築處令繕工監姑爲撤毁紅箭門豎立而還宮後改築之意分付何如傳曰允今番則紅箭門除之事分付戶曹可也
정조 14년
李祖承以兵曹言啓曰來十一月初六日王大妃殿詣毓祥宮行禮時侍衛軍兵當爲磨鍊而取考前例則前後廂以訓鍊都監軍兵四百名擧行矣今亦依此磨鍊乎敢稟傳曰依例爲之可也
정조 14년
李祖承以兵曹言啓曰來十一月初六日中宮殿詣毓祥宮行禮時侍衛軍兵當爲磨鍊而取考前例則前後廂以訓鍊都監軍兵四百名擧行矣今亦依此磨鍊乎敢稟傳曰依例爲之可也
정조 14년
鄭益祚以義禁府言啓曰李東榮照律草記批旨內如有功議各減一等定配則赦令纔過收贖可也事命下矣李東榮無功議云告身盡行追奪又五年禁錮而徒三年定配收贖之意敢啓傳曰知道
정조 14년
庚戌十月二十八日辰時上御誠正閣禮房承旨入侍同副承旨同爲入侍時右副承旨李晩秀同副承旨鄭益祚假注書金履載記事官洪樂游徐有聞以次進伏訖上曰都承旨入侍出榻敎賤臣承命出傳都承旨柳戇進伏上命書榻敎曰政官牌招開政又命書傳敎曰今年卽毓祥宮周甲再周之年也記昔先朝追遠之聖慕冞篤於寶齡彌高之後筵席辭敎不但怳若隔晨逮事諸臣之承聆者孰不知今年之異於他年且考先朝故事本宮時祀用二至二分而或因義起間多進定之時予今適逢庚戌之歲以是歲是月是日仰遵故事仰體先志躬執享事庶或允合情文毓祥宮冬仲朔時祀進定於初六日前一日詣齋所行祭後又詣光化門外大次祗迎於慈殿擧動還至本宮待慈殿行禮禮畢當還宮此意令該曹知悉又命書傳敎曰初六日慈殿詣毓祥宮行禮遵先大王下敎之遺意也令禮曹知悉參考謁廟謁本宮儀節磨鍊儀注本宮內庭狹窄內外命婦雖不如例參班中宮殿行禮在所不已初六日中宮殿詣毓祥宮時待慈殿出宮後離發時刻隨時爲之事分付命退承史以次退出
정조 14년
庚戌十月二十八日午時上御誠正閣左議政來待諸臣入侍時右承旨李敏采假注書趙台榮記事官洪樂游徐有聞左議政蔡濟恭尙衣提調鄭昌順行戶曹判書鄭民始兵曹判書金文淳以次進伏訖濟恭進前奏曰近日朝晝異候此時聖體若何上曰一樣矣濟恭曰王大妃殿氣候若何上曰一樣矣濟恭曰惠慶宮氣候若何上曰一樣矣濟恭曰適値是年毓祥宮親祭有命王大妃殿中宮殿又有行禮之敎此實無前盛擧區區欽仰之餘竊伏念先朝下敎不勝感愴之至矣聖孝追述臣實感歎而第念初八日宮享又有成命日寒如此聖躬之連日勞動誠爲悶慮矣上曰今年異於他年其爲感愴當如何仰惟先朝下敎況若隔晨以是年是月是日豈可無是擧乎適有儀注節目間詢問事使之入侍矣慈殿動駕時予於光化門外當祗迎祗迎後仍卽陪往爲宜耶待中殿駕過而進發爲宜耶係是無前之事故聞禮曹無以考例磨鍊云何以則爲好耶濟恭曰中宮殿旣陪往慈殿則大駕待中殿駕過而進發似爲得當矣上敎昌順等曰卿等所見以爲如何昌順等曰臣等之意亦如左相矣上曰卿等言似然矣敎昌順民始等曰輦輿及駕轎果已看品而不至於渝色耶昌順等曰輦輿簾帳略干渝色方欲新備駕轎簾帳則別無渝色矣上曰日寒如此輦輿置之以駕轎磨鍊可也民始曰毛帳當新備矣上曰以大殿輦輿毛帳移用可也上曰光化門以上道路狹窄祗迎時欲自神武門出光化門爲之以此磨鍊事分付上敎濟恭曰卿等旣已登筵如有廟謨之可陳者以爲稟處可也濟恭曰聖念勤於民事隨卽裁處故至於廟謨果無一事仰陳者矣第於日前伏見傳敎下者待士之聖意臣實欽仰而若以該儒言之則豈可以孔子請爲書院乎事體極爲䙝漫矣此等疏章政院何爲捧入乎臣則以爲該儒之不被罪罰於渠大幸云矣上曰陵行時儒生輩呈疏於路次故使之捧納矣遐儒貿貿何足深責乎濟恭曰朝廷尊嚴然後紀綱始立日前伏見江原監司謄報蔚珍縣監舊還難捧事狀啓則本倅報狀中猥雜之說盡爲謄書至有感惶等句語無異疏章事體極猥越矣上曰予於伊日曾未詳覽而今聞卿言誠駭然矣仍以原春監司尹師國狀啓蔚珍縣監令攸司稟處事命書傳敎曰邑牒措語極爲猥屑豈敢以此謄徹乎該道臣推考原狀啓還下送使之改修正上送本事依前有旨擧行事分付上曰大抵李秉鼎事誠爲駭痛矣近間朝廷無事公車無章皆由秉鼎出外之效云未知伊日秉鼎之權勢果若此乎且況居在亞銓之時不有長銓每每獨政其在朝體亦豈成說乎特命補外出於薄警渠若革祛舊習豈非渠一門之幸耶民始曰向日則擧世惴惴人不自安近幸安靜莫非聖德矣濟恭曰秉鼎處分實群下莫大之恩渥矣命退諸臣以次退出
정조 14년
行都承旨柳戇坐行左承旨李祖承坐右承旨李敏采坐直左副承旨徐郁修坐右副承旨李晩秀坐直同副承旨鄭益祚坐注書李海隣未肅拜一員未差假注書趙台榮仕直事變假注書未差
정조 14년
鄭益祚啓曰大司憲洪檢執義林道浩掌令宋景煥申光祜持平李東植柳師模牌招啓辭未下監察茶時之意敢啓傳曰知道
정조 14년
李祖承啓曰事變假注書朴鍾淳身病猝重勢難察任今姑改差何如傳曰允
정조 14년
以全羅監司尹蓍東啓本光州僉樞高炅應資見漏令該曹稟處事傳于李晩秀曰加資口傳下批該曹回關之委之本道極爲未安判書洪良浩從重推考
정조 14년
以原春監司尹師國啓本三陟等邑老人有頉及添入者開坐事傳于李晩秀曰口傳下批
정조 14년
李晩秀以司譯院都提調意啓曰漢學訓長卽官生訓誨之任而今方有闕以堂上譯官玄啓桓差定依例付祿使之各別勸課何如傳曰允
정조 14년
庚戌十月二十九日辰時上御重熙堂軍士房承旨入侍時行左承旨李祖承假注書趙台榮記事官洪樂游徐有聞以次進伏訖上曰禮房承旨入侍出榻敎賤臣承命出傳右副承旨李晩秀承命進伏命書傳敎曰禮房承旨馳詣宗廟景慕宮奉審摘奸以來命晩秀先退命祖承書公事判付訖命退承史以次退出
정조 14년
行都承旨柳戇坐行左承旨李祖承坐右承旨未差左副承旨未差右副承旨李晩秀坐直同副承旨未差注書李海隣未肅拜一員未差假注書趙台榮仕直事變假注書未差
정조 14년
李祖承啓曰大司憲洪檢執義林道浩掌令宋景煥申光祜持平李東植柳師模牌招啓辭未下監察茶時之意敢啓傳曰知道
정조 14년
李晩秀啓曰來初五日朝參日次而動駕相値頉稟之意敢啓傳曰知道
정조 14년
傳于李祖承曰輪對官入侍
정조 14년
事變假注書朴鍾淳改差代以李毅遠爲事變假注書
정조 14년
傳于柳戇曰左承旨右承旨入侍
정조 14년
以初五日毓祥宮擧動時兵曹節目傳于李晩秀曰日寒若此斥堠伏兵置之
정조 14년
以刑曹罪人朴昌任烙印僞造事啓目傳于李晩秀曰所供太不分明推以常情寧有不下一杖以一律自服之理乎揆以事理殆涉不然烙印與印信有異烙印僞造亦爲死律乎凡烙印所踏處非角牌號牌則軍物軍馬與印信僞造同律尤未知其妥當此公事勿施烙印二字之見在律文與否及前以烙印僞造事用律與否該判堂處問啓一有差誤擬律不重之罪烏可逭乎該房知悉擧行
정조 14년
李晩秀啓曰該判堂處問啓事命下矣問于刑曹判書趙鼎鎭處則以爲臣待罪秋官觸事生疎一律論斷何等愼重而昏無知識議律顚錯致有此問啓之命惶懍震越罔知攸措是白置大明律只有印信僞造之文而烙印一款雖無擧論大典通編僞造條云僞造號牌者以印信僞造律論臣只知僞造號牌之與僞造印信同律而至於烙印與印信之有間曚未覺察是白遣前以烙印僞造事用律與否又未聞之而只以此罪人之甲辰年擬律時以印文未成施以定配之典故認以一罪減等有此徑先擬議之擧昏愚不審之罪益無所逃云矣敢啓傳曰雖以眞箇印信言之僞造者一律僞踏者非一律也烙印雖用印信律號牌與烙印手造之跡終欠分明是僞烙非僞造用僞踏律可也豈可用僞造律乎一律何等至重則如是輕先擬律卿則遞差該律官當用反坐之律而赦令纔過今姑參酌各別嚴治問啓之雜以吏讀前所未見捧納承旨遞差
정조 14년
以都摠府寶劍望筒傳于李晩秀曰未肅拜及導駕進去人員許遞政官牌招開政差出
정조 14년
柳戇以吏曹言啓曰分兵曹佐郞鄭晩錫呈狀內矣身素患痰癖之症當此寒節挾感添加症勢苦劇無望供職云身病旣知此則不可强令察任今姑改差何如傳曰允
정조 14년
有政吏批判書洪良浩病參判閔鍾顯參議李洪載行都承旨柳戇進以李𡊠爲分內局提調
정조 14년
兵批判書金文淳進參判洪文泳入直參議未差參知鄭益祚病行左承旨李祖承進以金魯永權爲副摠管李翊臣高炅爲同知
정조 14년
以原春監司尹師國狀啓蔚珍縣戊癸兩年未捧穀請以準捧惶恐待罪事傳于李晩秀曰勿待罪事回諭
정조 14년
以原春監司尹師國啓本蔚珍等邑老人有頉與添入之類區別開錄事傳于李晩秀曰口傳下批逐日登聞者輒以他與各邑待報來陸續登聞計料爲辭卿之綜核訖可休矣若此則將致歲翻此意知悉斯速狀聞此後則待邑報齊到以一度通同條列以聞俾除番番出都以上之弊事令朝堂申飭
정조 14년
傳于李晩秀曰時囚罪人金履喬沈能迪保放
정조 14년
李晩秀以內閣言啓曰參下檢書官滿三十朔出六事定式矣檢書官成海應李功懋仕日已滿三十朔依定式六品職遷轉事分付吏曹何如傳曰允
정조 14년
李晩秀以禮曹言啓曰今十一月十六日永陵忌辰祭享與冬至節享相値謹依前例只行忌辰祭祝文中以此意措辭添入事分付何如傳曰允
정조 14년
李晩秀以禮曹言啓曰今十一月十六日冬至陳賀適値國忌正日而前有退行之例故令日官推擇則同月十七日爲吉云以此日擧行何如傳曰只進表裏
정조 14년
李晩秀以壯勇營言啓曰來正月當本營左司屬京畿一番前哨軍兵來十二月二十九日京中逢點依節目準二朔立番之意本道監司處預爲知委何如傳曰允
정조 14년
李晩秀以戶曹言啓曰內需司丁未年移屬鄭房有無土田畓中中和府石好坊大串坪所在蘆田及田畓二十結五十四負九束處庚寅自該房給價買得每年稅錢二百二十兩雜費竝三百兩乙未至無弊上納丙申以後自本官無端不納此必是該色輩中間幻弄之致御覽成冊自本官更爲修上今年條稅錢役價竝收捧上送事啓單子判付內本事令該曹査問該道草記事命下矣丙申以後不納稅錢之由詳細査問御覽成冊修正上送之意發關該道卽接平安監司沈頤之回移則枚擧中和府使鄭周誠牒呈以爲本府謄錄一一査實則大串坪蘆田畓本府設邑之初屬之民庫康熙己酉折受淑明公主房中間還屬本府民庫矣庚寅折受於鄭房丙申依前屬之民庫又於壬寅年自訓鍊都監草記行關打量折受後每年稅錢三百兩上納于訓鍊都監元無稅錢未納之事田畓及蘆田一一打量御覽成冊一件修正上送云故又問訓鍊都監則以爲果於壬寅年自本都監筵稟設屯後癸卯爲始每年稅錢三百兩己酉條至依數收捧云中和蘆田畓自來宮房折受之地丙申以後雖不推尋而訓局之因此請得設屯收稅殊涉不當御覽成冊移送內司原田畓今年爲始還屬內司稅錢直納內司之意分付訓局及該道何如傳曰允
정조 14년
李晩秀以義禁府言啓曰時囚罪人金履喬沈能迪保放事命下矣金履喬沈能迪等保放之意敢啓傳曰知道
정조 14년
庚戌十一月初一日巳時上御誠正閣輪對官入侍時左副承旨徐郁修假注書趙台榮記事官洪樂游徐有聞都摠經歷趙光德典設別提李命奎成均司藝咸士謙刑曹佐郞尹光垂右通禮朴聖集以次進伏訖上曰輪對官以次進奏職姓名及所懷可也光德等仰奏姓職名訖以無所懷仰對命光德等先退命郁修書公事判付仍命讀奏訖命退承史以次退出
정조 14년
庚戌十一月初一日午時上御重熙堂左承旨右承旨入侍時行左承旨李祖承右承旨李敏采假注書趙台榮記事管洪樂游徐有聞以次進伏訖上命祖承等書公事判付訖上曰今日坐直誰也祖承曰右承旨李敏采與左副承旨徐郁修爲坐直矣上曰徐郁修多日供仕能無身恙否祖承曰聞有身恙云矣命書傳敎曰右承旨左副承旨聞有實𧏮許遞命退承吏以次退出
정조 14년
行都承旨柳戇坐行左承旨李祖承坐右承旨未差左副承旨李晩秀坐右副承旨尹行任坐直同副承旨李洪載坐直注書李海隣仕直一員未差假注書趙台榮仕事變假注書朴宗京仕
정조 14년
藥房提調吳純然副提調柳戇啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
李祖承啓曰景慕宮親祭祭官單子進幣瓚爵官奠幣瓚爵官皆以爵酒官書入莫重祭官單子有此做錯揆以事體極爲未安當該吏曹堂上竝從重推考何如傳曰灌瓚事體何等莫重則如是誤書極爲未安該吏所謂年前口傳下敎云云萬萬無據司謁或承宣設有誤傳宜有警咳而襲謬書入寧有如許道理乎當該堂上罷職大享諸事冢宰主之況本曹之事乎判書洪良浩越俸一等次堂從重推考該房承旨之無一言捧入亦爲從重推考
정조 14년
承旨前望單子入之李益運尹行任李洪載落點
정조 14년
柳戇啓曰新除授承旨李洪載方在罷散中何以爲之敢稟傳曰敍用
정조 14년
以右承旨李益運牌不進罷職傳旨傳于尹行任曰許遞前望單子入之待下批牌招察任
정조 14년
承旨前望單子入之曺允大落點
정조 14년
傳于尹行任曰承旨房仍右副承旨爲軍士房
정조 14년
李毅遠在外代以朴宗京爲事變假注書
정조 14년
傳于尹行任曰兵曹判書推考
정조 14년
以全羅監司尹蓍東啓本尙州牧罪人車輪恒海南縣到配事傳于李晩秀曰赦令纔過還送本道令道伯各別懲治事分付
정조 14년
以原春監司尹師國啓本江陵等邑老人有頉與添入者區別開錄事傳于柳戇曰口傳下批
정조 14년
李晩秀啓曰毓祥宮親祭祭文當爲製進藝文提學洪良浩待開門牌招何如傳曰當親撰矣
정조 14년
禮曹今十一月初十日王大妃殿誕日陳賀時應行節目令各該司照例擧行何如判付啓依所啓施行爲旀內外命婦朝賀段依近例權停爲良如敎
정조 14년
李晩秀以禮曹言啓曰今十一月初十日睿順聖哲莊僖惠徽翼烈明宣王大妃殿誕日百官陳賀習儀以同月初四日磨鍊節目啓下矣初四日毓祥宮親祭齋戒相値故更令日官推擇則自初三日至初七日連値親祭齋戒初八日初九日拘忌云而百官賀習儀雖在於節目自前未嘗行之今番則何以爲之敢稟傳曰依近例除之
정조 14년
李晩秀以禮曹言啓曰今十一月初八日景慕宮冬享大祭親祭時省牲省器之節依例以親臨磨鍊擧行乎敢稟傳曰當親行矣
정조 14년
李晩秀以兵曹言啓曰來十一月初七日大駕詣景慕宮初八日冬享大祭親行時以何營軍兵隨駕何營軍兵留陣而禁軍馬步軍幾番幾哨磨鍊乎敢稟傳曰訓局步軍十哨馬軍三哨爲先後廂禁軍三番隨駕御營廳留陣可也
정조 14년
李晩秀以兵曹言啓曰依下敎行首宣傳官徐有和決棍三度宣傳官具縉決棍十五度金鎭鼎決棍二十度之意敢啓傳曰知道
정조 14년
李祖承以義禁府言啓曰忠淸監司鄭存中狀啓據刑曹粘目內瑞山前郡守李觀成移本府處之事允下矣李觀成自任所未及上來云依例發遣府邏將拿來何如傳曰允
정조 14년
庚戌十一月初二日辰時上御重熙堂右副承旨入侍時右副承旨李晩秀記事官李海隣記事官洪樂游徐有聞以次進伏訖上命書榻敎曰承旨前望單子入之待下批牌招察任命讀公事書判付訖命退承史以次退出
정조 14년
行都承旨柳戇坐行左承旨李祖承坐右承旨李晩秀坐直左副承旨尹行任坐直右副承旨洪義浩未肅拜同副承旨鄭大容在外注書李海隣仕直一員未差假注書金履載仕事變假注書朴宗京仕
정조 14년
李晩秀啓曰合辭方張之時諫院無詣臺之員事甚未安除在外未署經外未肅拜人員竝卽牌招何如傳曰允
정조 14년
李晩秀啓曰禁衛營將官來言今日本營軍兵日次私習云矣敢啓傳曰雪寒若此後日爲之
정조 14년
李晩秀啓曰御營廳將官來言今日本廳軍兵日次私習云矣敢啓傳曰雪寒若此後日爲之
정조 14년
傳于柳戇曰左副承旨同副承旨入侍
정조 14년
吏曹參議前望單子入李洪載落點
정조 14년
傳于柳戇曰初十日王大妃殿誕日陳賀時致詞當爲代撰藝文提學未差之代令該曹口傳差出待下批牌招察任
정조 14년
吏曹口傳政事以鄭民始爲藝文提學
정조 14년
柳戇啓曰判義禁李命植除拜後過三日不爲出肅依定式推考警責仍卽牌招察任何如傳曰與判尹許遞今日政差出
정조 14년
有政吏批判書李𡊠未肅拜參判閔鍾顯進參議李洪載進左副承旨尹行任進以李𡊠爲吏曹判書洪義浩鄭大容爲承旨許晊爲司諫洪檍爲刑曹判書徐浩修爲判尹韓光會爲判義禁丁範祖爲兵曹參議金文淳爲內醫提調張至顯爲兵曹佐郞麗王陵參奉單王彦弼
정조 14년
兵批判書金文淳進參判洪文泳病參議未差參知柳文養入直進右承旨李晩秀進以柳誼爲副摠管金興澤爲慶熙將趙㠎爲全羅左水使舍有樑爲露梁別將副司直李致中趙鼎鎭李敏采徐郁修鄭益祚李益運金履正副護軍李周爀
정조 14년
以校理李普天牌不進罷職傳旨傳于尹行任曰只推
정조 14년
尹行任以弘文館言啓曰校理李普天旣有只推之命卽爲牌招察任何如傳曰允
정조 14년
李晩秀啓曰景慕宮冬享大祭親祭祭文當爲製進藝文提學鄭民始待開門牌招何如傳曰允
정조 14년
尹行任以禮曹言啓曰王大妃中宮殿毓祥宮行禮儀註直爲書入於王大妃殿中宮殿之意敢啓傳曰知道
정조 14년
尹行任以觀象監提調意啓曰本監日課單曆張每月入節目若在旬內則必書以初字卽是近古已例也今番日課單曆張春夏六朔入節皆在旬內則當書初字而誤爲闕而不書事極驚駭進上供上件今將改印其餘許多公私件亦當盡爲改印而頒曆日子迫頭無以及期印粧莫重曆書不善檢飭有此疎誤之失臣等則惶恐待罪當該曆官等令攸司科治何如傳曰卿等罷職以存敬授之意赦令纔過該官令該曹參酌嚴杖懲勵雖以重其事之意如是處分至於改刻一款未必爲然旬前之書初字自來義例本非不刊之式無關於曆法與節候且不過單曆凡例張尤有間於大文之誤書改刻一款安徐以已印出本封進頒賜可也
정조 14년
大司諫尹行元掌令宋景煥申光祜持平李東植柳師模校理趙鎭宅副校理李百亨徐有鍊正言張至冕修撰李尙度李錫夏副修撰李義鳳金熙采啓曰鄭致達妻之凶逆前後聲討已盡其千妖萬惡之罪凡在血氣之倫者莫不切齒痛心噫危逼聖躬沮遏大策厚麟之凶謀而窩窟則此賊也推戴逆禶謀危宗社範能之逆節而根柢則此賊也此豈容一日假息於覆載之間哉三司之論已及多年轉而爲合辭之啓合辭之啓又閱幾年而轉而爲伏閤之爭當日處分迺止於近島黜置揆以邦憲已爲失刑之大者豈意向者遽有出陸之命不審殿下何爲此萬萬過擧也噫嘻此賊之有萬戮難赦之罪者殿下之所嘗洞燭者也無一分可恕之端者殿下之亦嘗俯諭者也國無法則已如其不然則夫安有謀危宗社之如此賊而使其首領之得保也危逼聖躬之如此賊而有此內地之移置也當初殿下之不忍置法姑從次律者不過曰恐傷先王之德也欲體先王之心也此則有大不然者先大王之於渠止慈至愛之德如傷若保之恩是固大聖人人倫之至耳渠若有一半分人心則固當謙恭謹畏奉承聖意而獨奈狼性難馴虺毒潛肆謀逼先王之儲嗣幾危先王之宗社而幸賴先大王日月之明終不爲此賊之所熒惑赫然明斷丕建大策以奠我宗祊於億萬年盤石之固此先大王之宏謨英烈草越百王昭垂萬世者也惟其梟獍之凶鬼蜮之情不及彰著於在宥之日未克斷恩而正法也今若以先王慈愛之恩貸此賊罔赦之罪則非所以明先王之德而體先王之心也管叔致辟何累於文王之聖德而恩不掩義所以爲周公之達孝也以殿下之聖學高明見理深精而何不劈破此義理之關明正其亂逆之罪乎夫朝廷命令之不由於喉院罪謫去來之不關於王府其爲後弊有不可勝言實非所望於聖明之時而此亦猶屬餘事妖凶如鄭妻憯毒如鄭妻而遽使移置於京師至近之處巢穴得肆之地喙息自如防守不嚴以揆賊事觀之凶招中所謂救貧議婚等說又是妖賊之一大罪案其糾結凶徒煽動亂民之狀昭不可掩而其中罔測之凶言亦有脈絡之相關者此而置之則又不知幾箇凶賊接跡而起藉爲淵藪宗社之憂容有其極蓋其妖肚逆腸愈往愈甚初旣爲謀逆之巨魁而王法不行今又爲煽亂之窩窟而近畿尙置思之及此每不覺懍然今於千萬夢想之外擅離黜置之所恣到近京之地人心驚懼莫不戰掉嗚呼臣等與此賊尙戴一天致有此窮凶絶妖之擧者莫非臣等之罪而亦不料其去益無忌憚至此之極也若不於此時亟施王章永絶禍根則其可曰國有臣子乎其不可一刻容貸也決矣請黜置罪人鄭致達妻亟令王府快正典刑噫嘻痛矣從古亂逆何限而窮凶極惡豈有如德相者哉蝨附權奸奴聽指使與國榮所綢繆者惟大計之沮遏也與國榮所謀議者惟國脈之潛圖也四字凶言已是振古所無之大逆而到今眞贓盡爲發露逆節尤極凶添筵席不道之奏辭草本罔測之疏語實爲澤白泓諸賊之根柢而末乃與仁京輩一種凶種聲氣相通徒黨寔繁或推爲大將或署爲先綘至於謀聚徒衆掠邑犯都若非天佑宗祊罪人斯得滔天之禍可勝言哉德相乃以澤泓之罪首又爲仁京之賊魁雖千剮萬斫不足以洩輿憤而拿囚閱月一未訊問曾不得加一杖損一毛使之徑斃於獄中古今天下寧有是哉追律雖有禁條而此賊則前後不道之言皆出於渠口諸賊承款之招無非德相之結案孥戮籍産之律不施於此賊其可曰國有三尺乎且況逆復正法之後一行刀割擧國臣民腐心之痛切齒之讎尤有倍於前日請物故罪入德相亟施孥籍之典金宇鎭之彌天罪惡已悉於三司箚啓而苟究其本則其父金尙喆是已蓋尙喆本以庸瑣之品濫據勻軸之任眷遇何如恩造何如而奈其賦性側媚宅心陰祕莫念國恩之圖報徒知凶賊之力護耇輝復出之說暗地和應情跡難掩龍妻援比之奏宿處顧戀手脚盡露物議之喧騰厥有久矣王章久屈尙何言哉平日之稔惡旣如是狼藉則其子之傳法亦可以推知今此宇鎭之東西閃跡千億化身莫非傳襲有素而指敎有自也然此猶屬之細故而至若指揮悖子構成啓草將欲啓達而先售嘗試之計急於掉脫而反肆欺罔之習噫嘻痛矣是豈今日臣子之所敢萌於心而筆諸書者耶且況網打之計莫售則反爲薦人之擧樹黨之意斯急則至有擬帥之謀父子綢繆同惡相濟殆有甚於世蕃之嚴嵩賊堅之許積一行刀割姻附賊復陰助聲勢不軌之跡已綻懷二之謀難掩今此賊復之輸款卽是尙喆之決案揆以邦憲豈可一刻容貸於覆載之間乎請逆賊尙喆依律處斷十三行刀割答曰不允六字刀割
정조 14년
大司諫尹行元掌令宋景煥申光祜持平李東植柳師模正言張至冕啓曰噫嘻痛矣以能賊萬古所無之逆魁不卽正刑徑先致斃輿情莫不痛惋此豈可以尋常物故置而不論哉論其平日罪犯則陰樹逆黨密倡凶論慫慂恒簡爲渠羽翼糾結厚麟自作窩主待國洞執命之日擬占台府當李潭秉銓之日把弄朝權且以醴酒之說大北之論肆然脅持百計嘗試倡爲追崇之說恐動儕流沮遏代聽之逆皆其部曲則亂本凶圖甚於耇輝師興究其情節已是萬戮猶輕而及夫賊吉之招出後凶言逆情尤益綻露無餘矣噫癸亥反正之說太甲桐宮之言推戴逆禶之謀某也爲大將某也爲吏判某也爲閫帥等說爛熳於前後諸賊之供而妖任埋凶之計究其本則能賊也逆範懷刃之凶究其本則能賊也特以凶頑之故忍杖徑斃王章未伸擧國同憤今以渠之招辭觀之雖優爲謀逆以不少之人何可遽然承服又以爲如欲殺之則速出斬之等語肆然發惡而且太甲桐宮之說果與諸賊一席酬酢於展開書傳講其文義云者與相吉澤遂之招若合符契卽此一節乃渠之結案旣已遲晩後物故則不可以未及結案置之趾賊一門之窮凶極惡自有天地以來所未有者而限以國法猶貸其凶種之稚少者梟種稍長安知不更肆獍惡如範吉等所爲者耶法令有限而事變無窮常事守法處變貴權從古聖賢不能無義起者所以善處變於法外之意得其時中之權也今殿下以自我防之自我啓之爲持難之端其防也固是守法之常也其啓也豈非處變之權而一向膠守不卽處分則豈不有欠於懲亂逆防後患之大經大法耶澤遂爛熳同參於啓能凶慘不道之謀而只誅其身王章已失輿憤未洩其陰凶情節其弟萬無不知之理又況會遂之罪惡與澤遂一而二二而一也而忍杖不服遽有酌處之命已是失刑之大者李觀源以啓能之壻兼有師生之義啓能凶慘不道之謀決無不知之理而以蒙騃爲敎遽然酌處有乖獄體請遲晩後物故罪人啓能亟施孥籍之典趾賊等凶種快施邦刑養遂獻遂會遂李觀源竝令王府設鞫得情噫嘻痛矣從古亂逆何限而豈有如今番夏賊之窮凶極惡者哉語其凶言雲海之所不道論其逆節則賊鏡之所不爲見者骨寒聞者膽掉實是窮天地亘古今所未聞所未有者也此豈渠一人之所作爲一時之所做出和同之類必有其人黨與之討不容少忽而旣搜之文書竝皆付丙未露之端緖全不究覈獄體疎虞寧不寒心到今追究之道惟在於親屬奴傔之及時訊鞫而章疏之請俱未蒙允治逆之律不當如是且爲此賊之支屬者若使一日留置於天壤之間則今日廷臣尙可謂有人理臣分乎只緣臣等不忠無狀懲討後時應行适雲之例尙且得請於半年之後者其於復讎討賊之義自顧慙恧無以抗顔於人世而尙幸成命之下少洩神人之憤及伏見傳敎之下該府者有夏賊子女囚禁待年之命臣等驚惶抑鬱寧欲溘然夫逆種之待年殄滅乃指尋常治逆之律文也今此夏賊卽是開闢以來所無之逆其於麟亮之稱兵鏡虎之凶言不啻百倍則古今天下安有以此賊子女而有待年與否之可論哉夏賊之外豈復有夏賊而今者逆恭又出則今日群下之骨驚膽掉直欲手磔口臠之心尤有倍於夏賊初出之時矣噫彼恭賊敢於鞫庭提誦夏賊之凶書乃以相議勸成納招又發夏賊所不道之凶言則梟獍種子腸肚相連亦一夏賊而特其逆節之發露差有先後耳千剮萬斫未足以洩輿憤收孥瀦宅不可謂當其律夏賊之變已用适雲之例則今於此賊決不可異同也明矣噫其一家之內生出二夏賊則此非一朝一夕之故其凶言逆謀傳襲有素平日之爛熳酬酢一室之尋常倡和推此可知恭賊正刑之後一二同情之類旣無究問之道而英材斗恒尙今假息於覆載之間則夏恭兩賊之黨與同情萬無不知之理目今究覈之道惟在於此而雖以今番連伊事言之渠以賊傔之妻敢生凶濫之心至有擊錚之擧此亦古今所無之變怪而渠不過幺麽一賤女則決非渠所可獨辦者也是必其夫暗地指使爲此嘗試之計據此一事劇逆親屬之從中跳踉復事綢繆之狀昭不可掩此而若不窮覈嚴斷則未知何樣禍機伏在何地今於事端旣露之後尤不容暫緩盤覈請亟寢夏賊子女待年用法之命斗恭親屬應坐之類一依适雲例擧行英材斗恒及夏賊親屬奴傔連伊夫妻竝嚴鞫得情噫以國榮亘萬古所無之窮凶劇逆而得保首領臥斃牖下朝廷之刑政紊矣神人之憤鬱深矣古今天下寧有是耶噫彼榮賊貪天爲己之罪怙寵自恣之惡屈指而不可枚擧罄竹而難以盡書權傾人主而威福在手鉗制朝紳而淵膝惟意八方爭輸貨賂百官多出門下而及其黜退之日所引洛誥首章一句語卽不道之亂言劇逆之斷案此在渠猶屬薄物細故耳廣儲嗣一事最是宗社之計臣民之望而渠敢肆然以此事不可再擧之說咆喝公座略無顧忌一行刀割凶肚莫掩至於製給凶疏沮遏大計則有浮於逆莽煽動人心潛圖國脈則百陪於凶溫論其罪惡尤萬萬極凶極獰而只緣其身之徑斃未及天誅之顯加臣民痛惋厥惟久矣到今賊復正法之後逆節益著輿情愈激惟其伸王法討國賊之道只在追施一款則凶如此賊逆如此賊者不可以常例論請物故罪人國榮亟施孥籍之典噫嘻痛矣明謙之凶謀逆節實是亘萬古所無之賊也身爲閫帥四字刀割已是劇逆之斷案而乙巳春諸賊指日擧兵之時自擬內應大將至於書給四柱先占身數其所爲計至凶極獰八字刀割逆復之愛姪也一門之內日夜綢繆兩賊之間出沒紹介危機急變迫在呼吸何幸賊謀自綻天討夬行而誅殛之典止及其身收孥之律尙未擧行揆以王法萬萬失當以謙以逆復之子傳襲其父之凶圖八字刀割鉤覈之路惟在此賊之盤問而半夜特敎出付縣獄鞫體之乖損刑政之顚倒已無可言今乃不加究覈不捧結案遽爾用刑只施應坐古今天下寧有是耶籍産之典雖已擧行而收孥之在所不已逆復之變振古所無殄滅無遺育者政爲此賊準備語則其在鋤逆種杜後患之道殄之滅之不容少忽而今此好石之年未滿循例爲奴者揆以邦刑萬萬乖當夫待年用法乃是尋常治逆之律而至於此賊實無異於古之适雲今之趾夏則其凶種逆孽之待年與否今無可論宇鎭以凶喆之子藉其氣勢罔念喣濡之恩益肆跳踉擬帥市恩之謀旣極陰祕荷杖偸鈴之態不忍正視其所負犯不一而足乃於不敢言之地敢懷不敢萌之心潛構啓草欲售欺天之計此已窮凶絶悖而於渠猶屬薄物細故潛藉逆復之姻婭半行刀割他日之計明白納招甚至於干涉善復自知當死之供吐實於平問之下其窮凶情節更無可言有賊如此不施邦刑則天綱絶矣王法壞矣宇鎭之於善謙兩賊一而二二而一也今於兩賊伏法之後獨使此賊得逭王章古今天下寧有是哉今此酌處之命已是萬萬乖當而不有臺啓遽下特敎半夜之間勤令押付禁堂承宣俱未與知自有鞫獄以來豈有如許非常之擧乎已輸款之凶逆決不可酌配未盡究之情節尤不容不覈時偉性本陰譎行又凶悖賊翰之餘論無不主張東馨之悖疏明有指揮賣權兜攬惟意所欲樂禍忌忮爲世側目厥惟久矣暗結妖宇之父子昏夜綢繆情跡陰祕隱然自比於戚聯之人至欲擬擧於握兵之任長惡助勢便一窩主及夫賊宇之輸款而渠之眞贓畢露無餘推此一款卽是斷案而尤有國人至今所腐心痛骨者壬寅秋邦慶實是八域臣民歡忭蹈舞之辰而噫彼時偉抑獨何心顯示不悅之意章奏之上力遏邦慶二字酬酢之間牢諱慶忭等語公坐稠廣攘臂咆喝有耳皆聞無人不道及至定號之日肆發凶言於衆人之中曰今此定號何如是太早究厥心腸已萬萬極凶絶悖而甚至於五月喪變之後以平日不平之心益肆陰凶之計暗囑其兄沮戲葬地國言喧藉情節莫掩揆以邦憲在所必鞫而今此島棘之典可謂失之太輕請梟示罪人明謙正刑罪人以謙亟孥戮之典逆復庶子好石亟施處絞之律遲晩罪人宇鎭荐棘罪人時偉設鞫得情夬正王法答曰不允
정조 14년
庚戌十一月初三日巳時上御重熙堂左副承旨同副承旨入侍時左副承旨李晩秀同副承旨李洪載假注書金履載記事官洪樂游徐有聞以次進伏訖上命書榻敎曰侍從堂上堂下違牌坐罷人竝敍用又命書榻敎曰在外及未肅拜兵曹摠府堂上許遞今日政差出又命書傳敎曰景慕宮冬享大祭時奠幣瓚爵官當以曾經三銓人塡差吏曹參議前望單子入之待下批牌招察任又命書榻敎曰王大妃殿進御加味正氣散一貼煎入命退承史以次退出
정조 14년
行都承旨柳戇齋宿行左承旨李祖承齋宿右承旨李晩秀齋直左副承旨尹行任齋宿右副承旨洪義榮齋宿同副承旨洪義浩齋直分承旨徐瀅修坐申耆坐孟至大坐尹東晩坐注書李海隣齋直一員未差假注書金履載齋宿事變假注書宋知濂仕分注書徐有榘仕鄭尙愚仕
정조 14년
柳戇啓曰毓祥宮冬享祭親祭時進幣瓚爵官當爲齋宿吏曹判書李𡊠卽爲牌招何如傳曰允
정조 14년
柳戇啓曰明日大駕詣毓祥宮入齋室後王大妃殿惠慶宮問安何承旨進去乎敢稟傳曰同副承旨進去
정조 14년
尹行任啓曰分假注書鄭尙愚時無職名令該曹依例付軍職冠帶常仕何如傳曰允
정조 14년
尹行任啓曰事變假注書朴宗京身病猝重勢難察任今姑改差何如傳曰允
정조 14년
朴宗京改差代以宋知濂爲事變假注書
정조 14년
尹行任啓曰明日動駕京兆堂上當爲導駕而判尹徐浩修以閣臣守宮矣何以爲之敢稟傳曰許遞前望單子入之待下批牌招察任
정조 14년
兵曹口傳政事副司直徐浩修單付
정조 14년
判尹前望單子入之具㢞落點
정조 14년
傳于尹行任曰分提調改差口傳差代
정조 14년
吏曹口傳政事以趙瑍爲分內醫提調
정조 14년
柳戇啓曰今日齋宿時承旨不可不備員同副承旨鄭大容時在忠淸道永同地合有變通之道何以爲之敢稟傳曰許遞前望單子入之待下批牌招察任
정조 14년
分承旨前望單子入之徐瀅修落點
정조 14년
兵曹口傳政事以白東遠爲分內乘
정조 14년
洪義浩以義禁府言啓曰今初六日王大妃殿中宮殿詣毓祥宮時淸道都事二員考喧都事四員當爲磨鍊而本府都事皆以大駕各差備進參無以推移假都事六員令該曹差出以爲分排之地何如傳曰允
정조 14년
庚戌十一月初四日午時上御重熙堂軍士房承旨入侍時左副承旨尹行任記事官李海隣記事官洪樂游徐有聞以次進伏訖上命書傳敎曰明日出宮門路以協陽門爲之上曰分承旨前望單子入之出榻敎上曰王大妃殿進御加味正氣散前方中人蔘減一錢一貼更爲煎入出榻敎上曰王大妃殿進御加味正氣散依前方一貼煎入出榻敎命退承史以次退出
정조 14년
行都承旨柳戇隨駕宿行左承旨徐鼎修隨駕宿行右承旨李祖承隨駕宿左副承旨尹行任隨駕宿右副承旨洪義榮隨駕直同副承旨洪義浩隨駕直分承旨徐瀅修守宮申耆守宮孟至大守宮尹東晩守宮注書李海隣隨駕直一員未差假注書金履載隨駕宿事變假注書朴宗京守宮分假注書徐有榘守宮鄭尙愚守宮
정조 14년
大駕詣毓祥宮入齋室後內閣政院玉堂藥房口傳問安答曰知道
정조 14년
大駕詣宣禧宮內閣政院玉堂藥房口傳問安答曰知道
정조 14년
大駕還詣毓祥宮入齋室後內閣政院玉堂藥房口傳問安答曰知道
정조 14년
王大妃殿惠慶宮遣承旨夕問安答曰知道
정조 14년
尹行任啓曰司僕寺內乘來言捲簾取稟傳曰捲三面
정조 14년
傳于尹行任曰侍衛軍兵毛具
정조 14년
洪義浩啓曰臣以王大妃殿惠慶宮問安下直進去之意敢啓傳曰知道
정조 14년
傳于柳戇曰飭已行前判書吳載純洪良浩敍用
정조 14년
兵曹口傳政事副司直李晩秀
정조 14년
柳戇啓曰今日王大妃殿惠慶宮夕問安何承旨進去乎敢稟傳曰右承旨進去
정조 14년
李祖承啓曰臣以王大妃殿惠慶宮夕問安進去下直之意敢啓傳曰知道
정조 14년
內醫院提調前望單子入之鄭昌順落點
정조 14년
柳戇啓曰新除授刑曹判書金思穆方在削名仕籍中何以爲之敢稟傳曰蕩滌敍用
정조 14년
柳戇啓曰明日王大妃殿惠慶宮問安何承旨進去乎敢稟傳曰同副承旨進去
정조 14년
副摠管前望單子入之申㬚落點
정조 14년
尹行任以兵曹言啓曰依下敎侍衛禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 14년
尹行任以壯勇營言答曰依下敎本營隨駕將校軍兵等處饋粥債磨鍊分給之意敢啓傳曰知道
정조 14년
尹行任以訓鍊都監言啓曰依下敎隨駕將校軍兵等處設粥分饋之意敢啓傳曰知道
정조 14년
尹行任以禁衛營言啓曰依下敎隨駕本營槍劍軍及陣上將校軍兵等處設粥分饋之意敢啓傳曰知道
정조 14년
尹行任以御營廳言啓曰依下敎駕前別抄兼內吹及留陣將校軍兵等處設粥分饋之意敢啓傳曰知道
정조 14년
庚戌十一月初五日辰時上詣毓祥宮擧動入侍時行都承旨柳戇行左承旨徐鼎修行右承旨李祖承左副承旨尹行任右副承旨洪義榮同副承旨洪義浩記事官李海隣假注書金履載記事官洪樂游徐有聞一提學鄭民始原任直提學徐浩修檢校直閣李晩秀直閣徐榮輔待敎沈象奎以次隨駕上具翼善冠衮龍袍乘輿出協陽門降輿乘輦出敦化門上敎行任曰明日待天明開門事分付守宮承旨分承旨以別省記直宿申飭凡事事分付守宮承旨可也大駕至鐘閣前路敎行任曰聞今番擧動士女之觀光者甚多且內殿擧動原無屛門把守之例自今日至明日還宮時及慈殿坤殿出還宮時屛門把守竝撤去路傍廛門亦令洞開事分付該營該府可也大駕至工曹前路敎行任曰今番擧動路傍觀光者雖令勿禁而卽見白衣無賴輩攔過旗鼓前雖大臣出入猶不敢截路而過況此駕前咫尺之地乎如許紀律前所未見兵判記過禁軍別將汰去可也命行任書傳敎曰與齋所爲咫尺之地毓祥宮展拜後詣延祜宮次詣宣禧宮展拜百官行禮置之宣禧宮展拜路由大門外便路以此分付大駕詣毓祥宮大門外降輦乘輿入宮門降輿就板位展拜訖詣奉安閣展拜訖奉審仍詣省牲位省牲訖乘輿詣延祜宮降輿就板位展拜訖乘輿詣宣禧宮降輿就板位展拜行奠酌禮訖敎曰侍衛摠管或先或後略無統紀已是萬萬可駭而下輦之後門外喧譁猶不能禁止兵判擧行極爲慢忽矣仍命書傳敎曰兵曹判書推考又命書榻敎曰當該承旨許遞前望單子入之待下批牌招察任又命書榻敎曰藥房提調許遞前望單子入之待下批牌招察任上乘輿還詣毓祥宮齋室上命書傳敎曰刑曹判書聞有實𧏮許遞前望單子入之待下批牌招察任又命書傳敎曰王大妃殿動駕六曹堂上不可不備員戶曹參判李敏輔兼帶摠管許遞在外兵曹堂上亦爲許遞前望單子入之待下批牌招察任又命書傳敎曰再明日景慕宮擧動時斥堠伏兵置之又命書榻敎曰王大妃殿進御加味正氣散前方中人蔘加一錢蘓葉減三分一貼煎入日暮行任告各營軍兵懸燈取稟上曰知道上命書榻敎曰王大妃殿進御加味正氣散前方中人蔘減一錢煎入仍命權退諸臣以次退出
정조 14년
行都承旨金光默齋宿行左承旨徐鼎修齋直行右承旨李祖承齋宿左副承旨李益運齋宿右副承旨尹行任齋宿同副承旨洪義榮齋直注書李海隣齋直一員未差假注書金履載齋宿事變假注書宋知濂仕
정조 14년
惠慶宮遣承旨問安答曰知道
정조 14년
王大妃殿中宮殿詣毓祥宮入齋室後大殿王大妃殿內閣政院玉堂藥房朝廷二品以上六曹堂上兩司長官宗親口傳問安答曰知道
정조 14년
金光默啓曰大駕詣景慕宮入齋室後王大妃殿惠慶宮問安何承旨進去乎敢稟傳曰右副承旨進去
정조 14년
吏曹口傳政事以吳載純爲分內醫提調
정조 14년
傳于尹行任曰在外承旨許遞傳于尹行任曰都承旨許遞與未差之代前望單子入之待下批牌招齋宿
정조 14년
承旨前望單子入之金光默李益運落點
정조 14년
兵曹參議前望單子入之李敏采落點
정조 14년
傳于尹行任曰翌日問安勿爲之
정조 14년
傳于尹行任曰吏曹郞廳發牌諸執事淸齋摘奸
정조 14년
尹行任以兵曹言啓曰依下敎訓鍊都監千摠具敍五嚴棍十五度後汰去之意敢啓傳曰知道
정조 14년
尹行任以兵曹言啓曰依下敎承政院都使令朴周彩決棍十五度之意敢啓傳曰知道
정조 14년
徐鼎修以司僕寺言啓曰動駕時分內乘旣已擧行今姑減下何如傳曰允
정조 14년
庚戌十一月初六日丑時上行毓祥宮親祭入侍時行都承旨柳戇行左承旨徐鼎修行右承旨李祖承左副承旨尹行任右副承旨洪義榮同副承旨洪義浩記事官李海隣假注書金履載記事官洪樂游徐有聞一提學鄭民始原任直提學徐浩修檢校直閣李晩秀直閣徐榮輔待敎沈象奎以次侍立上具翼善冠衮龍袍出齋室就板位行再拜禮詣盥洗位盥洗訖詣神位前三上香執瓚灌地奠幣降復位復詣神位前行初獻禮降復位獻官行亞獻禮終獻禮如儀訖上詣飮福位飮福訖降復位行再拜禮復行再拜禮詣望燎位望燎訖通禮告禮畢上還御齋室命書傳敎曰同副承旨馳詣昭寧園奉審摘奸以來命權退諸臣以次退出
정조 14년
庚戌十一月初六日卯時上詣舊光化門幕次入侍時行都承旨柳戇行左承旨徐鼎修行右承旨李祖承左副承旨尹行任右副承旨洪義榮同副承旨洪義浩記事官李海隣假注書金履載記事官洪樂游徐有聞一提學鄭民始原任直提學徐浩修檢校直閣李晩秀直閣徐榮輔待敎沈象奎以次隨駕上具翼善冠衮龍袍出齋室乘輿由神武門出舊光化門外御幕次上曰王大妃殿駕到何地陸續來奏可也上曰先廂將官戞過殿座所而不去牽馬爲將官者雖不得不乘馬前過於其心猶當不安況以將官牽馬事申飭何如而今於帳殿數武之地無難犯禁事體所在萬萬駭惡該將官爲先捧現告嚴加重繩主將若善檢飭豈有如此犯科訓鍊大將徐有大亦爲記過可也王大妃殿駕過幕次前路上降就板位祗迎訖還御幕次命書榻敎曰王大紀殿進御加味正氣散前方中人蔘加一錢一貼煎入敎戇曰王大妃殿進御湯劑卿其先詣宮所監煎以進可也中宮殿駕過光化門前路上乘輿入光化門由神武門還詣毓祥宮齋室王大妃殿中宮殿駕到毓祥宮行展拜禮訖上命書榻敎曰王大妃殿進御二錢重人蔘粟米飮一貼煎入又命書榻敎曰進御加味養胃湯一貼煎人又命書傳敎曰是歲是月是日是宮是享卽體先朝出天之孝思慶今日符甲之洪休誕育聖躬之功之德蓋肇於此維予溯遠追本之念何以記之贈領議政崔孝元家今日遣禮官致祭本家人之勝冠者皆令待令前兵使崔朝岳前水使崔景岳作散已久陞品職竝卽爲調用閑良崔廷岳三營中勸武崔允慶相當職差送本宮守僕等令該曹米布從優題給事知守僕帖加太廟事知守僕米布亦爲從優題給宮屬亦爲米布題給事分付又命書傳敎曰本宮次知中官守直中官半熟馬一匹賜給又命書榻敎曰陣上進去摠管許遞又命書榻敎曰明日擧動時扈衛軍官旗牌軍有廳軍差備竝置之還宮時至上乘輿出宮大門入神武門敎行任曰歷路當詣文昭殿舊基展拜以此分付上詣文昭殿舊基降輿行四拜訖乘輿到景福宮衛將所命書傳敎曰景福宮衛將從所願收用守門軍亦爲施賞大駕出舊光化門外御幕次王大妃殿還宮駕過幕次前路上降就板位祗迎訖還御幕次中宮殿還宮駕過光化門前路上乘輦進發大駕至把子廛橋有人持一莖三十大穗之粟攔入衛內行任曰俄於衛外稱以呼籲自駕後頭局攔入衛內卽前所未有之常時若善檢飭豈有如許驚駭之事兵曹判書金文淳訓鍊大將徐有大竝從重推考駕後牌頭自本營科罪挾輦將官所當重勘而本院請推之外無他可施之罰何以爲之敢稟上曰兵曹判書爲先從重推考訓鍊大將以將官騎馬事纔已記過而衛內又有此犯科不可記過而止爲先越俸一等挾輦將官令該營決棍汰去考喧都事拿問重勘可也出擧條大駕入敦化門由協陽門還內諸臣以次退出
정조 14년
行都承旨金光默隨駕宿行左承旨徐鼎修隨駕宿行右承旨李祖承隨駕宿左副承旨申耆隨駕直右副承旨尹行任隨駕宿同副承旨柳文養隨駕直注書李海隣隨駕直一員未差假注書金履載隨駕宿事變假注書宋知濂守宮
정조 14년
大駕詣景慕宮入齋室後內閣政院玉堂藥房口傳問安答曰知道
정조 14년
藥房提調鄭昌順行左承旨徐鼎修啓曰毓祥宮周甲之歲重回我聖上繼述之孝冞篤祗薦冬享誠禮克擧東朝坤殿同臨展拜情文咸備盛擧曠古冒寒勞動經宿回鑾伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿寒節動駕之後氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣
정조 14년
金光默啓曰來十一日朝參日次矣敢稟傳曰停
정조 14년
金光默啓曰來十一日輪對日次矣敢稟傳曰爲之
정조 14년
金光默啓曰新除授判義禁韓光會除拜後過三日不爲出肅衣定式推考警責仍卽牌知察任何如傳曰允
정조 14년
尹行任啓曰司僕寺內乘來言捲簾毛帳取稟傳曰捲三面
정조 14년
金光默以奎章閣檢校提學意啓曰夜間閣內諸處無事之意敢啓傳曰知道
정조 14년
傳于金光默曰侍衛軍兵毛具
정조 14년
尹行任啓曰禮貌官來言百官稟旨就次傳曰知道
정조 14년
金光默啓曰王大妃殿惠慶宮問安何承旨進去乎敢稟傳曰右承旨進去
정조 14년
李祖承啓曰臣以王大妃殿惠慶宮問安進去下直之意敢啓傳曰知道
정조 14년
以左副承旨李益運牌不進罷職傳旨傳于金光默曰許遞
정조 14년
傳于金光默曰承旨房仍左副承旨爲軍士房
정조 14년
以考喧都事李承薰拿處傳旨傳于申耆曰旣與單身呼籲有異所謂一莖三十六穗之封裹恰如上疏樣則此而不禁極爲駭然民習不但可駭名以考喧不能嚴飭今日內各別勘律區別功議減等以公罪草記照放事分付
정조 14년
柳文養啓曰卽者義禁府都事來言時囚罪人李承薰今日內照放事命下而判義禁韓光會未肅拜次堂例不得擧行云判義禁韓光會卽爲牌招何如傳曰令次堂擧行
정조 14년
吏曹口傳政事以鄭益祚爲兵曹參知權恢爲左通禮趙星逵爲右通禮崔景鎭爲引儀金思卨爲兼引義
정조 14년
金光默以吏曹言啓曰卽接通禮院牒報則今此親祭時左右通禮不可不備員而左通禮權恢在外云今姑改差其代口傳備擬以入之意敢啓傳曰知道
정조 14년
吏曹口傳政事以洪彦喆爲左通禮
정조 14년
徐鼎修以司僕寺言啓曰今日動駕時本寺正當爲進輿差備而正趙星逵移拜通禮其代令該曹口傳差出以爲差備之地何如傳曰允
정조 14년
吏曹口傳政事以成種仁爲司僕正
정조 14년
兵曹口傳政事部將崔廷岳單付
정조 14년
金光默啓曰王大妃殿惠慶宮夕問安何承旨進去乎敢稟傳曰同副承旨進去
정조 14년
柳文養啓曰臣以王大妃殿惠慶宮夕問安進去下直之意敢啓傳曰知道
정조 14년
傳于尹行任曰還宮時路由館峴以此分付
정조 14년
申耆以備邊司言啓曰今日動駕時西班班行數甚無多袖擧案收捧之後與軍職廳擧案較準則除年老實病衆所共知情勢及在外者外金履素尹尙東李邦榮姜游柳焵李昌漢尹㬦或懸病或書進而不進事體所在不可仍置竝拿問嚴處何如傳曰允捧供査勘可也
정조 14년
柳文養啓曰卽者義禁府都事來言判府事徐命善今方待命於金吾門外云係是大臣去就敢啓傳曰知道
정조 14년
柳文養啓曰卽者中樞府錄事來言判府事徐命善以爲嚴敎之下闔門震懍求死不得進伏金吾門外恭俟鈇鉞之誅云矣敢啓傳曰勿待命事遣史官傳諭
정조 14년
申耆以兵曹言啓曰今此毓祥宮冬享祭親行時別雲劍吳載純洪良浩時無職名口傳付軍職何如傳曰允
정조 14년
兵曹口傳政事副司直吳載純洪良浩單付
정조 14년
申耆以兵曹言啓曰昨日還宮時有人持一莖三十六穗之粟投呈於駕前事未前有萬萬驚駭環衛將領雖自政院請罪處分已下而厥漢則不可仍置令攸司照法嚴勘何如傳曰民習可駭卿其嚴治可也
정조 14년
申耆以訓鍊都監言啓曰依政院所啓批旨挾輦把摠李琦鉉哨官李商一各決棍十五度汰去之意敢啓傳曰左右列各異則混同勘罪不但儱侗況駕前旣有區別記過之命則尤焉敢混勘乎卿於近日小心之心漸不若前所謂紀律掃地無餘昨日祗迎板位上降立之時卿營將官牽馬戞前橫過寧有如許紀綱此猶不足作門駕側閣臣承史輩所騎之塡聒不能禁止如許訓鍊大將今始初見行路衛內之不能整肅特次第事而擧行之祭顚倒又若此此等草記豈可例批乎捧納承旨先爲推考卿則更爲越俸五等後復若此小則拿入大則決棍斷當不饒貸以此知悉可也
정조 14년
柳文養以義禁府言啓曰時囚罪人李承薰今日內各別勘律區別功議減等以公罪草記照放事命下矣李承薰傳旨內稱以呼籲攔入衛內卽前所未有之擧若善檢飭豈有如許驚駭之事拿問重勘罪取考律文則大明律制書有違條有曰凡奉制書有所施行而違者杖一百矣李承薰杖一百當爲收贖而其十一代祖季男靖國功臣云功減一等杖九十以公罪收贖放送何如傳曰允